ไทย-จีนพร้อมจัดเทศกาลภาพยนตร์เอเชียในเดือนสิงหาคมปีหน้า  ตั้งเป้าเป็นศูนย์กลางเผยแพร่ผลงานภาพยนตร์ชั้นนำของเอเชียสู่เวทีโลก
ไทย-จีนพร้อมจัดเทศกาลภาพยนตร์เอเชียในเดือนสิงหาคมปีหน้า ตั้งเป้าเป็นศูนย์กลางเผยแพร่ผลงานภาพยนตร์ชั้นนำของเอเชียสู่เวทีโลก นายกฤษศญพงษ์ ศิริ ปลัดกระทรวงวัฒนธรรมธรรม  เปิดเผยว่า คณะผู้ทรงคุณวุฒิด้านภาพยนตร์และวีดิทัศน์ ได้เดินทางไปแถลงข่าวเปิดตัวการจัดเทศกาลภาพยนตร์เอเชีย Asian Film Festival 2020 ที่กรุงปักกิ่ง สาธารณรัฐประชาชนจีน กำหนดจัดกิจกรรมที่ประเทศไทย ณ ศูนย์การค้าสยามพารากอน กรุงเทพมหานคร ในเดือนสิงหาคม  2563 เพื่อนำเสนอผลงานภาพยนตร์ชั้นนำของเอเชียสู่เวทีโลก ส่งเสริมความร่วมมือของผู้ผลิตภาพยนตร์ในเอเชีย เป็นเวทีในการพัฒนาคุณภาพของภาพยนตร์และศักยภาพของบุคลากรในวงการภาพยนตร์ของเอเชีย  ภายในงานจะมีการจัดฉายภาพยนตร์จากประเทศในภูมิภาคเอเชีย  ประชุมสัมมนา และมอบรางวัลด้านภาพยนตร์ ตลอดจนเปิดเวทีเจรจาธุรกิจ  มุ่งหวังให้เกิดการเจริญเติบโตทางเศรษฐกิจ  อีกทั้งยังเป็นเวทีให้คนรุ่นใหม่ในยุคดิจิทัลได้พัฒนาเนื้อหาผ่านโลกออนไลน์ ทำให้อุตสาหกรรมภาพยนตร์เอเชียเป็นที่รู้จักไปทั่วโลกสำหรับการจัดกิจกรรมครั้งนี้นับเป็นความร่วมมือระหว่างไทยและจีนในโอกาสครบรอบ 45 ปี ความสัมพันธ์ทางการทูต โดยทั้งสองประเทศได้เสริมสร้างความสัมพันธ์ตลอดจนการเผยแพร่ภาพยนตร์และวิดิทัศน์อย่างต่อเนื่อง และในปีที่ผ่านมามีการส่งเสริมและเผยแพร่ภาพยนตร์และวีดิทัศน์ไทยในจีนมากถึง 13 กิจกรรม  มีการเจรจาธุรกิจกว่า 1,600 ครั้ง สร้างมูลค่าทางเศรษฐกิจกว่า 9,200 ล้านบาท